somu9/iisc_mono_hindi_female huggingface dataset:
इस प्रकार हमें यह ज्ञात हुआ कि विद्युत आवेश को किसी आवेशित वस्तु से अन्य वस्तु में धात्विक चालक द्वारा भेजा जा सकता है|
पेपर-क्लिप के सिरे को धीरे से हाथ से स्पर्श कीजिए| ऐसा करते ही आप पन्नी की पट्टियों में एक परिवर्तन देखेंगे| वे अपनी मूल स्थिति में वापस आ जाती हैं|
पन्नी की पट्टियों को आवेशित करने तथा पेपर-क्लिप को स्पर्श करने की प्रक्रिया को दोहराइए|
हर बार आप यह देखेंगे कि जैसे ही आप हाथ से पेपर-क्लिप को स्पर्श करते हैं पन्नी की पट्टियाँ सिमट जाती हैं|
इसका कारण यह है कि स्पर्श करने पर पन्नी की पट्टियों का आवेश हमारे शरीर से होकर पृथ्वी में चला जाता है| तब हम कहते हैं कि पन्नी की पट्टियाँ अनावेशित हैंं| किसी आवेशित वस्तु से आवेश को पृथ्वी में भेजने की प्रक्रिया को भूसम्पर्कण कहते हैं|
विद्युत धारा के किसी भी कारण से लीक होने से उत्पन्न विद्युत आघात से हमें बचाने के लिए भवनों में भूसम्पर्कण की व्यवस्था की जाती है|
अब रगड़ द्वारा उत्पन्न आवेशों के आधार पर तड़ित की व्याख्या करना संभव है|
इन प्रबल गतियों के कारण आवेशों का पृथकन होता है| एक प्रक्रिया द्वारा, जिसे हम अभी पूर्णतः नहीं समझा सके है, बादलों के ऊपरी किनारों के निकट धनावेश एकत्र हो जाते हैं तथा ॠणावेश बादलों के निचले किनारे पर संचित हो जाते हैं|
धरती के निकट भी धनावेश का संचय होता है| जब संचित आवेशों का परिमाण अत्यधिक हो जाता है तो वायु जो विद्युत की हीन चालक है, आवेशों के प्रवाह को रोक नहीं पाती|
ॠणात्मक तथा धनात्मक आवेश मिलते हैं और प्रकाश की चमकीली धारियाँ तथा ध्वनि उत्पन्न होती है|
इसे हम तड़ित के रूप में देखते हैं | इस प्रक्रिया को विद्युत विसर्जन कहते हैं| विद्युत विसर्जन की प्रक्रिया दो अथवा अधिक बादलों के बीच, अथवा बादलों तथा पृथ्वी के बीच हो सकती है|
अब हमें प्राचीन काल के लोगों की भांति तड़ित से भयभीत होने की आवश्यकता नहीं है| अब हम मूल परिघटना को समझते हैं| वैज्ञानिक हमारा ज्ञान बढ़ाने के लिए कठोर परिश्रम कर रहे हैं|
तथापि, तड़ित के गिरने पर जीवन तथा सम्पत्ति की हानि होती है, अतः हमें अपने बचाव के लिए उपाय करने आवश्यक हैं|
गरज सुनना किसी सुरक्षित स्थान पर तुरन्त पहुँचने की चेतावनी है| अन्तिम गर्जन सुनने के बाद सुरक्षित स्थान से बाहर आने से पहले कुछ देर प्रतीक्षा कीजिए|
कोई मकान अथवा भवन सुरक्षित स्थान है| यदि आप किसी कार अथवा बस द्वारा यात्रा कर रहे हैं तो वाहन की खिड़कियाँ व दरवाज़े बंद होने पर आप उसके भीतर सुरक्षित हैं|
खुले वाहन, जैसे मोटर साइकिल, ट्रैक्टर, निर्माणकार्य हेतु मशीनें, खुली कार सुरक्षित नहीं हैं|
खुले मैदान, ऊँचे वृक्ष, पार्कों में शरण स्थल, ऊँचे स्थान तड़ित से हमारी सुरक्षा नहीं करते| तड़ित झंझा के समय छाता लेकर चलने का विचार किसी भी दृष्टि से अच्छा नहीं है|
यदि आप वन में हैं तो छोटे वृक्ष के नीचे शरण लीजिए| यदि आप किसी ऐसे खुले क्षेत्र में हैं, जहाँ कोई शरण स्थल नहीं है तो सभी वृक्षों से काफी दूरी पर खड़े रहिए|
जमीन पर न लेटें, बल्कि जमीन पर सिमटकर नीचे बैठें| अपने हाथों को घुटनों पर तथा सिर को हाथों के बीच रखें | इस स्थिति में आप आघात के लिए लघुतम लक्ष्य बन जाएँगे|
तड़ित टेली.फोन के तारों, विद्युत तारों तथा धातु के पाइपों पर आघात कर सकती है। क्या आपको याद है तड़ित एक विद्युत विसर्जन है ?
तड़ित झंझा के समय हमें इन्हें छूना नहीं चाहिए| ऐसे समय में मोबाइल फ़ोन अथवा बिना डोरी वाले फोन का उपयोग सुरक्षित है|
परन्तु यह बुद्धिमत्तापूर्ण नहीं है कि आप किसी ऐसे व्यक्ति को टेली .फोन करें जो तारयुक्त फोन से आपकी बात सुन रहा ए|
बहते जल के सम्पर्क से बचने के लिए तड़ित झंझा के समय स्नान से बचना चाहिए| कम्प्यूटर, टी.वी, आदि जैसे विद्युत उपकरणों के प्लगों को साकेट से निकाल देना चाहिए| विद्युत बल्बों/ट्यूबलाइटों को जलाए रखा जा सकता है|
इनसे कोई हानि नहीं होती| तड़ित चालक एक ऐसी युक्ति है, जिसका उपयोग भवनों को तड़ित के प्रभाव से बचाने के लिए किया जाता है
किसी भवन के निर्माण के समय उसकी दीवारों में, उस भवन की ऊँचाई से अधिक लम्बाई की धातु की छड़ स्थापित कर दी जाती है|
इस छड़ का एक सिरा वायु में खुला रखा जाता है तथा दूसरे सिरे को जमीन में काफी गहराई तक दबा देते हैं |
धातु की छड़ विद्युत आवेश के ज़मीन तक पहुँचने के लिए एक सरल पथ प्रदान करती है|
भवन निर्माण में उपयोग होने वाले धातु के स्तम्भ, विद्युत तार तथा जल-पाइप भी कुछ सीमा तक हमारा बचाव करते हैं|
परन्तु तड़ित झंझा के समय इन्हें स्पर्श न करें| आपने अभी तड़ित झंझा तथा तड़ित के विषय में अध्ययन किया|
ये प्राकृतिक परिघटनाएँ मानव जीवन तथा सम्पत्ति का बड़े पैमाने पर विनाश कर सकती हैं|
सौभाग्यवश, कुछ हद तक हम इन परिघटनाओं की भविष्यवाणी कर सकते हैं| मौसम विभाग कुछ क्षेत्रों में बन रहे तड़ित झंझा के बारे में चेतावनी दे सकता है|
यदि तड़ित झंझा होती है तो इसके साथ सदैव तड़ित तथा चक्रवात की संभावना रहती है| अतः इन परिघटनाओं से होने वाली क्षति से बचाव के उपायों के लिए हमारे पास समय होता है|
तथापि, एक ऐसी परिघटना भी है जिसके बारे में भविष्यवाणी करने की क्षमता हम अभी तक भी विकसित नहीं कर पाए हैं| यह है भूकम्प| यह विशाल स्तर पर जनजीवन तथा सम्पत्ति को क्षति पहुँचा सकता है|
आठ अक्टूबर दो हजार पांच को भारत में उत्तरी कश्मीर के उरी तथा तंगधार शहरों में एक बड़ा भूकम्प आया था|
इससे पहले गुजरात के भुज जिले में छब्बीस जनवरी हजार नौ को बड़ा भूकम्प आया था| अपने माता-पिता से इन भूकम्पों द्वारा हुई जनजीवन तथा सम्पत्ति की अपार क्षति के बारे में पूछिए|
उस समय के समाचार पत्रों तथा पत्रिकाओं से इन भूकम्पों द्वारा हुई क्षति को दर्शाने वाले कुछ चित्र एकट्टा कीजिए|इन भूकम्पों द्वारा लोगों को हुई क्षति से संबंधित संक्षिप्त रिपोर्ट बनाइए|
भूकम्प क्या होता है ? जब यह आता है तो क्या होता है ? इसके प्रभाव को कम से कम करने के लिए हम क्या कर सकते हैं ?
ये कुछ ऐसे प्रश्न हैं जिनके बारे में हम नीचे चर्चा करेंगे| भूकम्प जो बहुत कम समय तक रहता है, पृथ्वी का कम्पन अथवा कोई झटका होता है|
यह पृथ्वी की भूपर्टी के भीतर गहराई में गड़बड़ के कारण उत्पन्न होता है| भूकम्प हर समय सब जगह आते रहते हैं
प्रायः इनको नोटिस नहीं किया जाता है| विशाल भूकम्प बहुत कम होते हैं|
ये भवनों, पुलों, बाँधों तथा लोगों को असीम क्षति पहुँचा सकते हैं| इनसे जीवन तथा सम्पत्ति की विशाल हानि हो सकती है| भूकम्पों से बाढ़, भूस्खलन तथा सुनामी आ सकते हैं|
छब्बीस दिसंबर दो हज़ार चार को हिन्द महासागर में एक विशाल सुनामी आया था| महासागर के चारों ओर के तटवर्ती क्षेत्रों में अपार हानि हुई थी| संसार का एक रेखा मानचित्र लीजिए|
भारत में पूर्वी तटीय तथा अंडमान और निकोबार महाद्वीपों की स्थिति ज्ञात कीजिए|
हिन्द महासागर के चारों ओर के उन अन्य देशों को मानचित्र में अंकित कीजिए, जिन्हें सुनामी से क्षति पहुँची थी
अपने माता-पिता अथवा परिवार के अन्य बड़े-बूढ़ों अथवा पास पड़ोस से भारत में सुनामी के कारण हुए नुकसान की जानकारी एकत्र कीजिए|
मेरी दादी ने मुझे बताया था कि पृथ्वी किसी सांड के एक सींग पर टिकी है तथा जब सांड इसे दूसरे सींग पर ले जाता है, तो भूकम्प आता है| यह कैसे सत्य हो सकता है?
प्राचीन काल में लोग भूकम्प आने का सही कारण नहीं जानते थे|
अतः उनकी धारणा मनगढ़ंत कथाओं, जैसी बूझो की दादी ने सुनाई थी, द्वारा व्यक्त की जाती थी|
पृथ्वी के अन्दर भू-कंपन के क्या कारण हो सकते हैं|
जब ये एक-दूसरे से रगड़ खाती हैं अथवा टक्कर के कारण एक प्लेट दूसरी प्लेट के नीचे चली जाती है , तो इसके कारण भूपर्टि में विक्षोभ उत्पन्न होता है|
यही विक्षोभ पृथ्वी की सतह पर भूकम्प के रूप में दिखाई देता है|
यद्यपि हम भूकम्प आने के कारण निश्चित रूप से जानते हैं, तथापि अभी तक यह संभव नहीं हो सका है कि आने वाले भूकम्प के समय तथा स्थान की भविष्यवाणी कर सकें|
मैने कहीं पढ़ा था कि भूमिगत विस्फोटों से भी भूस्पन्द उत्पन्न हो सकते हैं|
पृथ्वी पर भूस्पन्द ज्वालामुखी के फटने अथवा किसी उल्का पिण्ड के पृथ्वी से टकराने अथवा किसी भूमिगत नाभिकीय विस्फोट के कारण भी उत्पन्न हो सकते हैं|
परन्तु अधिकांश भूकम्प पृथ्वी की प्लेटों की गतियों के कारण आते हैं|
भूकम्प प्लेटों की गतियों के कारण उत्पन्न होते हैं अतः जहाँ प्लेटों की सीमाएँ दुर्बल क्षेत्र होती हैं वहाँ भूकम्प आने की संभावना अधिक होती है|
दक्षिण भारत के कुछ भाग भी खतरे के क्षेत्र में आते हैं |
किसी भूकम्प की शक्ति के परिमाण को रिक्टर पैमाने पर व्यक्त किया जाता है|
अधिक विनाशकारी भूकम्पों का रिक्टर पैमाने पर परिमाण सात से अधिक होता है|
भुज तथा कश्मीर में आए दोनों भूकम्पों का परिमाण सात दशमलव पाँच से अधिक था| भूस्पन्द पृथ्वी की सतह पर तरंगें उत्पन्न करते हैं|
इन तरंगों को भूकम्पी तरंगें कहते हैं| इन तरंगों को भूकम्प लेखी नामक उपकरण द्वारा रिकॉर्ड किया जाता है |
यह उपकरण मात्र एक कम्पायमान छड़ अथवा लोलक होता है जो भूस्पन्द आने पर दोलन करने लगता है|
इसके कम्पायमान तंत्र के साथ एक पेन जुड़ा रहता है|
इन तरंगों का अध्ययन करके वैज्ञानिक भूकम्प का सम्पूर्ण मानचित्र बना सकते हैं जैसा कि चित्र में दिखाया गया है|
वे भूकम्प की क्षति पहुँचा सकने की क्षमता का अनुमान भी लगा सकते हैं|
विज्ञान में अन्य बहुत से पैमानों की भांति डेसीबेल एक अन्य उदाहरण है| रिक्टर पैमाना रेखिक नहीं है|
इसका अर्थ यह है कि इस पैमाने पर छह परिमाण के भूकम्प की क्षतिनाशी ऊर्जा चार परिमाण के भूकम्प की विनाशी ऊर्जा से डेढ़ गुनी अधिक नहीं है|
वास्तव में परिमाण में दो की वृद्धि का अर्थ एक हजार गुनी अधिक विनाशी ऊर्जा है
इसीलिए, छह परिमाण के किसी भूकम्प की विनाशी ऊर्जा चार परिमाण के भूकम्प की तुलना में एक हज़ार गुनी अधिक होती है|
भूकम्प से बचाव रूप से तैयार रहना होता है|
विज्ञान एक सौ चौरानवें उपरोक्त चर्चा से हमने यह सीखा कि भूकम्पों की भविष्यवाणी नहीं की जा सकती|
हमने यह भी देखा कि भूकम्प अत्यधिक विनाशकारी हो सकते हैं|
अतः यह आवश्यक है कि हम हर समय अपने बचाव के लिए आवश्यक सावधानियाँ बरतें|
भूकम्पी क्षेत्रों, जहाँ पर भूकम्प आने की अधिक आशंका होती है, में रहने वाले लोगों को इनका सामना करने के लिए विशेष भवनों का डिजाइन ऐसा हो कि वे बड़े भूकम्पों के झटकों को सह सकें|
आधुनिक भवन प्रौद्योगिकी इसे संभव बना सकती है| उचित यह है कि भवनों के ढाँचे सरल हों ताकि वे ‘‘भूकम्प निरापद’’ हों|
किसी योग्य आर्किटैक्ट एवं संरचना इंजीनियर से परामर्श कीजिए|
अत्यधिक भूकम्पी क्षेत्रों में भवन निर्माण में भारी पदार्थों की अपेक्षा मिट्टी अथवा इमारती लकड़ी का उपयोग अधिक अच्छा होता है| यदि ढाँचा गिरे तो अत्यधिक क्षति नहीं होती|
अल्मारियों इत्यादि को दीवारों के साथ जड़ना अधिक अच्छा होता है जिससे कि वे आसानी से न गिरें|
दीवार घड़ी, फोटो फ्रेम, जल तापक आदि को दीवार में लटकाते समय सावधानी रखिए, ताकि भूकम्प आने पर ये लोगों के ऊपर न गिरें|
चूँकि कुछ भवनों में भूकम्प के कारण आग लग सकती है, अतः यह आवश्यक है कि सभी भवनों, विशेषकर ऊँची इमारतों में अग्निशमन के सभी उपकरण कार्यकारी स्थिति में होने चाहिए|
केन्द्रीय भवन अनुसंधान संस्थान, रुड़की ने भूकम्प प्रतिरोधी मकान बनाने के लिए कुछ जानकारी विकसित की है|
भूकम्प के झटके लगने की स्थिति में अपने बचाव के लिए निम्नलिखित उपाय कीजिए-|
किसी मेज़ के नीचे आश्रय लें तथा झटकों के रुकने तक वहीं रहें|
भवनों, वृक्षों तथा ऊपर जाती विद्युत लाइनों से दूर किसी खुले स्थान को खोजें एवं धरती पर लेट जाएँ|
जल टोंटी खोलिए| इसे पतली धार के लिए समायोजित कीजिए| किसी रिफिल को आवेशित कीजिए|
इसे जल की धार के निकट लाइए| प्रेक्षण कीजिए कि क्या होता है| इस क्रियाकलाप की संक्षिप्त रिपोर्ट लिखिए| अपना आवेश संसूचक बनाइए|
कोई आवेशित वस्तु इसके निकट लाइए| प्रेक्षण कीजिए कि क्या होता है ? इसकी कार्यप्रणाली की व्याख्या करते हुए संक्षिप्त रिपोर्ट लिखिए|
इस क्रियाकलाप को रात्रि के समय किया जाना चाहिए| ऐसे कमरे में जाइए जहाँ प्रतिदीप्त नलिका का प्रकाश हो रहा हो|
गुब्बारे को आवेशित कीजिए| प्रतिदीप्त नलिका का स्विच ऑफ कर दीजिए ताकि पूर्ण अंधेरा हो जाए|
आवेशित गुब्बारे को प्रतिदीप्त नलिका के निकट लाइए| आपको धुँधली सी चमक दिखाई देगी|
गुब्बारे को नलिका की लम्बाई के अनुदिश ले जाते हुए चमक में परिवर्तनों का प्रेक्षण कीजिए|
सावधानीः मुख्य आपूर्ति से नलिका को संयोजित करने वाले तारों तथा नलिका के धात्विक भागों को स्पर्श न करें|
पता लगाइए कि क्या आपके क्षेत्र में ऐसी कोई संस्था है जो प्राकृतिक आपदा से पीड़ित व्यक्तियों को राहत पहुँचाती है ?
सार को हम मुख्य रूप से अपनी ज्ञानेन्द्रियों से जानते हैं| ज्ञानेन्द्रियों में से दृष्टि एक सबसे महत्वपूर्ण ज्ञानेन्द्रिय है|
इसकी सहायता से हम पर्वतों, नदियों, पेड़-पौधों, कुर्सियों, मनुष्यों तथा अपने चारों ओर की अन्य अनेक वस्तुओं को देखते हैं|
रात्रि में हम चन्द्रमा तथा तारों को देखते हैं| दृष्टि द्वारा ही आप इस पृष्ठ पर छपे शब्दों तथा वाक्यों को देख पाते हैं|
क्या आप जानते हें कि ये सब देखना कैसे सम्भव हो पाता है ?
क्या कभी आपने सोचा है कि हम विभिन्न वस्तुओं को कैसे देख पाते हैं|
आप कह सकते हैं कि हम वस्तुओं को नेत्रों से देखते हैं| लेकिन, क्या आप अँधेरे में किसी वस्तु को देख पाते हैं?
इसका अर्थ है कि केवल नेत्रों द्वारा हम किसी वस्तु को नहीं देख सकते|
किसी वस्तु को हम तब ही देख पाते हैं जब उस वस्तु से आने वाला प्रकाश हमारे नेत्रों में प्रवेश करे|
यह प्रकाश वस्तुओं द्वारा उत्सर्जित अथवा उनसे परावर्तित हुआ हो सकता है|
दर्पण अपने ऊपर पड़ने वाले प्रकाश की दिशा को परिवर्तित कर देता है|
क्या आप बता सकते हैं कि किसी पृष्ठ पर पड़ने वाला प्रकाश किस दिशा में परावर्तित होगा?
किसी मेज या ड्राइंग बोर्ड पर सफेद कागज़ की एक शीट लगाइए|
एक कंघा लीजिए और इसके बीच के एक दाँते को छोड़कर सभी खुले स्थानों को बंद कर दीजिए|
इस कार्य के लिए आप काले कागज़ की एक पट्टी प्रयोग कर सकते हैं| कंघे को कागज़ की शीट के लम्बवत पकड़िए|
एक टॉर्च की सहायता से कंघे के खुले स्थान पर एक ओर से प्रकाश डालिए |
टॉर्च तथा कंघे के थोड़े से समायोजन के पश्चात आप कंघे के दूसरी ओर कागज़ की शीट के अनुदिश प्रकाश की एक किरण देखेंगे| कंघे तथा टॉर्च को इस स्थिति में स्थिर रखिए|
प्रकाश-किरण के गमन पथ के सामने समतल दर्पण की एक पट्टी रखिए | आप क्या देखते हैं?
दर्पण से टकराने के पश्चात, प्रकाश-किरण दूसरी दिशा में परावर्तित हो जाती है|
किसी पृष्ठ पर पड़ने वाली प्रकाश-किरण को आपतित किरण कहते हैं|
वास्तव में, हमें प्रकाश का एक संकीर्ण किरण-पुंज प्राप्त होता है जो अनेक किरणों से मिल कर बना होता है|
सरलता के लिए हम प्रकाश के संकीर्ण किरण-पुंज के लिए किरण शब्द का उपयोग करते हैं|
अपने मित्रों की सहायता से कागज़ पर समतल दर्पण की स्थिति तथा आपतित एवं परावर्तित किरणों को दर्शाने वाली रेखाएँ खींचिए|
दर्पण तथा कंघे को हटाइए| दर्पण को निरूपित करने वाली रेखा के जिस बिन्दु पर आपतित किरण दर्पण से टकराती है, उस पर दर्पण से नब्बे डिग्री का कोण बनाते हुए एक रेखा खींचिए|
यह रेखा परावर्तक पृष्ठ के उस बिन्दु पर अभिलम्ब कहलाती है |
क्या आप आपतन कोण तथा परावर्तन कोण के बीच कोई संबंध देखते हैं ? क्या ये दोनों लगभग बराबर हैं ?
यदि यह क्रियाकलाप सावधानीपूर्वक किया जाए तो यह देखा जाता है कि आपतन कोण सदैव परावर्तन कोण के बराबर होता है|
यह परावर्तन के नियमों में एक है| आइए परावर्तन से संबंधित एक और क्रियाकलाप करें|
यदि मैं दर्पण पर प्रकाश अभिलम्ब के अनुदिश डालूँ तो क्या होगा| क्रियाकलाप को दोबारा कीजिए|
इस बार किसी सख्त कागज़ की शीट अथवा चार्ट पेपर का उपयोग कीजिए|
शीट मेज के किनारे से थोड़ी बाहर निकली हुई होनी चाहिए | शीट के बाहर निकले भाग को बीच में से काटिए| परावर्तित किरण को देखिए|
सुनिश्चित कीजिए कि परावर्तित किरण कागज़ के बाहर निकले भाग पर भी दिखाई दे|
कागज़ के बाहर निकले उस भाग को मोड़िए जहाँ पर परावर्तित किरण दिखाई दे रही है|
क्या आप अब भी परावर्तित किरण देख पाते हैं| कागज़ को पुनः प्रारंभिक अवस्था में लाइए|
जब मेज़ पर कागज़ की पूरी शीट फैलाते हैं तो यह एक तल को निरूपित करती है|
आपतित किरण, आपतन बिंदु पर अभिलंब तथा परावर्तित किरण ये सभी इसी तल में होते हैं|
जब आप कागज़ को मोड़ देते हैं, तो आप एक नया तल बना देते हैं जो उस तल से भिन्न होता है जिसमें आपतित किरण तथा अभिलम्ब स्थित हैं|
तब आप परावर्तित किरण नहीं देख पाते| यह क्या निदर्शित करता है|
यह दर्शाता है कि आपतित किरण, आपतन बिंदु पर अभिलंब तथा परावर्तित किरण-ये सभी एक तल में होते हैं| यह परावर्तन का एक अन्य नियम है|
पहेली तथा बूझो ने उपरोक्त क्रियाकलाप टॉर्च के स्थान पर सूर्य को प्रकाश-स्रोत के रूप में उपयोग करके| कक्ष के बाहर किए|
आप भी प्रकाश स्रोत के रूप में सूर्य का उपयोग कर सकते हैं|
इन क्रियाकलापों को किरण वर्णरेखा उपकरण का उपयोग करके भी किया जा सकता है |
आप स्मरण कर सकते हैं कि दर्पण द्वारा बने प्रतिबिंब में वस्तु का बायाँ भाग दाईं ओर तथा दायाँ भाग बाईं ओर दिखाई पड़ता है| इस परिघटना को पाश्र्व-परिवर्तन कहते हैं|
याद रखिए, पृष्ठ के प्रत्येक बिंदु पर परावर्तन के नियम मान्य हैं|
विभिन्न बिंदुओं पर परावर्तित किरणों की रचना करने की लिए इन नियमों का उपयोग कीजिए| क्या ये परावर्तित किरणें एक दूसरे के समान्तर हैं|
आप पाएँगे कि ये किरणें भिन्न-भिन्न दिशाओं में परावर्तित होती हैं |
जब सभी समान्तर किरणें किसी खुरदुरे या अनियमित पृष्ठ से परावर्तित होने के पश्चात् समान्तर नहीं होतीं, तो ऐसे परावर्तन को विसरित परावर्तन कहते हैं|
प्रकाश का विसरण गत्ते जैसे विषय परावर्ती पृष्ठ पर अनियमितताओं के कारण होता है|
इसके विपरीत दर्पण जैसे चिकने पृष्ठ से होने वाले परावर्तन को नियमित परावर्तन कहते हैं|
आपके चारों ओर की लगभग सभी वस्तुएँ आपको परावर्तित प्रकाश के कारण दिखाई देती हैं| उदाहरण के लिए चन्द्रमा, सूर्य से प्राप्त प्रकाश को परावर्तित करता है| इस प्रकार हम चन्द्रमा को देखते हैं|
जो पिण्ड दूसरी वस्तुओं के प्रकाश में चमकते हैं उन्हें प्रदीप्त पिण्ड कहते हैं|
क्या आप कुछ ऐसे अन्य पिण्डों के नाम बता सकते हैं?
कुछ अन्य पिण्ड हैं जो स्वयं का प्रकाश उत्सर्जित करते हैं, जैसे- सूर्य, मोमबत्ती की ज्वाला तथा विद्युत लैम्प|
इनका प्रकाश हमारे नेत्रों पर पड़ता है| इस प्रकार हम इन पिण्डों को देखते हैं|
जो पिण्ड स्वयं का प्रकाश उत्सर्जित करते हैंं वे दीप्त पिण्ड कहलाते हैं| मेरे मन में एक प्रश्न है|
यदि परावर्तित किरणें किसी अन्य दर्पण पर आपतित हों, तो क्या वे फिर परावर्तित हो सकती हैं?
स्मरण कीजिए जब पिछली बार आप किसी केश प्रसाधक के यहाँ गए थे| उसने आपको एक दर्पण के सामने बैठाया था|
बाल कट चुकने के पश्चात उसने आपके पीछे की ओर एक दर्पण रखा था|
इस दूसरे दर्पण की सहायता से आप सामने वाले दर्पण में यह देख सकते थे कि आपके बाल कैसे कटे हैं ?
क्या आप बता सकते हैं कि अपने सिर के पीछे के बालों को आप कैसे देख पाए थे?
परिदर्शी में दो समतल दर्पण उपयोग किए जाते हैं| क्या आप बता सकते हैं कि दो दर्पणों से परावर्तन द्वारा आप उन वस्तुओं को देखने योग्य कैसे बना पाते हैं जिन्हें आप सीधे नहीं देख पाते?
परिदर्शियों का उपयोग पनडुब्बियों, टैंकों तथा बंकरों में छिपे सैनिकों द्वारा बाहर की वस्तुओं को देखने के लिए किया जाता है|
आप जानते हैं कि समतल दर्पण किसी वस्तु का केवल एक ही प्रतिबिंब बनाता है|
यदि दो समतल दर्पणों को संयोजनों में उपयोग करें तो क्या होगा ?
क्या अब आप यह स्पष्ट कर सकते हैं कि केश प्रसाधक की दुकान पर आप अपने सिर के पीछे के भाग को कैसे देख पाते हैं ?
एक दूसरे से किसी कोण पर रखे दर्पणों द्वारा अनेक प्रतिबिम्बों के बनने की धारणा का उपयोग बहुमूर्तिदर्शी में भांति-भांति के आकर्षक पैटर्न बनाने के लिए किया जाता है|
आप स्वयं भी एक कैलाइडोस्कोप बना सकते हैं| कैलाइडोस्कोप बनाने के लिए दर्पण की लगभग पन्द्रह सेंटि मीटर् लम्बी, चार सेंटि मीटर् चौड़ी तीन आयताकार पट्टियाँ लीजिए|
इनमें में दर्शाए अनुसार एक प्रिज़्म की आकृति में जोड़िए| इनमें गत्ते या मोटे चार्ट पेपर की बनी एक बेलनाकार ट्यूब में दृढ़ता से लगाइए|
सुनिश्चित कीजिए कि ट्यूब दर्पण की पट्टियों से थोड़ी लम्बी हो| ट्यूब के एक सिरे को गत्ते की एक ऐसी डिस्क से बंद कीजिए जिसमें भीतर का दृश्य देखने के लिए एक डिस्क को टिकाऊ बनाने के लिए इसके नीचे पारदर्शी प्लास्टिक की शीट चिपका दीजिए|
ट्यूब के दूसरे सिरे पर समतल काँच की एक वृत्ताकार प्लेट दर्पणों को छूते हुए दृढ़तापूर्वक लगाइए |
इस प्लेट पर छोटे-छोटे रंगीन काँच के कुछ टुकड़े रखिए| ट्यूब के इस सिरे को घिसे हुए काँच की प्लेट से बन्द कीजिए|
रंगीन टुकड़ों की हलचल के लिए पर्याप्त जगह रहने दीजिए| आपका कैलाइडोस्कोप तैयार है|
जब आप छिद्र से झाँकते हैं तो आपको ट्यूब में भांति-भांति के पैटर्न दिखाई देते हैं|
कैलाइडोस्कोप की एक रोचक विशेषता यह है कि आप कभी भी एक पैटर्न दोबारा नहीं देख पाएँगे|
प्रायः दीवारों वाले कागज़ों तथा वस्त्रों के डिज़ाइन बनाने वाले तथा कलाकार कैलाइडोस्कोप का उपयोग नए-नए पैटर्न की कल्पना करने के लिए करते हैं|
अपने खिलौने को आकर्षक बनाने के लिए आप इस पर रंगीन कागज़ चिपका सकते हैं|
यह दर्शाने के लिए कि सूर्य के प्रकाश में अनेक रंग होते हैं एक और क्रियाकलाप करते हैं|
हम वस्तुओं को केवल तभी देख पाते हैं जब उनसे आने वाला प्रकाश हमारे नेत्रों में प्रवेश करता है| नेत्र हमारी सबसे महत्वपूर्ण ज्ञानेन्द्रियों में से एक है|
इसीलिए इसकी संरचना तथा कार्यविधि को समझना हमारे लिए विशेष महत्त्व रखता है|
हमारे नेत्र की आकृति लगभग गोलाकार है| नेत्र का बाहरी आवरण सफेद होता है|
इस व्यवस्था को किसी खिड़की के पास इस प्रकार रखिए कि दर्पण पर सूर्य का प्रकाश सीधा पड़ सके|
कटोरी की स्थिति का इस प्रकार समायोजित कीजिए कि दर्पण से परावर्तित होने वाला प्रकाश किसी दीवार पर पड़े|
यदि दीवार सफेद न हो तो इस पर सफेद कागज़ की शीट चिपकाइए| परावर्तित प्रकाश में आपको अनेक रंग दिखाई देंगे|
आप इनकी व्याख्या किस प्रकार करेंगे| दर्पण एवं जल संयुक्त रूप से एक प्रिज़्म बनाते हैंं|
प्रकाश के अपने रंगों में विभाजित होने को प्रकाश का विक्षेपण कहते हैं| इन्द्रधनुष विक्षेपण को दर्शाने वाली एक प्राकृतिक परिघटना है|
यह नेत्र के आंतरिक भागों की दुर्घटनाओं से बचाव कर सके| इसके पारदर्शी अग्र भाग को कॉर्निया या स्वच्छ मंडल कहते हैं |
कॉर्निया के पीछे हम एक गहरे रंग की पेशियों की संरचना पाते हैं, जिसे परितारिका कहते हैं
आइरिस में एक छोटा सा द्वार होता है जिसे पुतली कहते हैं| पुतली के साइज़ को परितारिका से नियंत्रित किया जाता है|
परितारिका नेत्र का वह भाग है जो इसे इसका विशिष्ट रंग प्रदान करती है|
जब हम कहते हैं कि किसी व्यक्ति के नेत्र हरे हैं तो वास्तव में हम परितारिका के रंग की ही बात कर रहे होते हैं|
परितारिका नेत्र में प्रवेश करने वाले प्रकाश की मात्रा को नियंत्रित करती है|
आइए देखें यह कैसे होता है| चेतावनीः इस क्रियाकलाप के लिए कभी भी लेज़र टॉर्च का प्रयोग न करें| अपने मित्र की आँख में देखिए| पुतली के साइज़ का अवलोकन कीजिए|
एक टॉर्च से उसकी आँख पर प्रकाश डालिए| अब पुतली का अवलोकन कीजिए| टॉर्च को बन्द कीजिए तथा उसकी पुतली का एक बार पुनः अवलोकन करें|
क्या आप पुतली के साइज़ में कोई परिवर्तन देख पाते हैं| किस स्थिति में पुतली बड़ी थी| क्या आप बता सकते हैं कि ऐसा क्यों हुआ|
किस स्थिति में आपको आँख में अधिक प्रकाश भेजने की आवश्यकता है, मंद प्रकाश में या तीव्र प्रकाश में|
पुतली के पीछे एक लेंस है जो केन्द्र पर मोटा है| किस प्रकार का लेंस केन्द्र पर मोटा होता है| रेटिना अनेक तंत्रिका कोशिकाओं का बना होता है|
तंत्रिका कोशिकाओं द्वारा अनुभव की गई संवेदनाओं को दृक् तंत्रिकाओं द्वारा मस्तिष्क तक पहुँचा दिया जाता है|
तंत्रिका कोशिकाएँ दो प्रकार की होती हैं| इसके अतिरिक्त, शंकु रंगों की सूचनाएँ भी भेजते हैं|
इसके अस्तित्व को निम्न प्रकार से प्रदर्शित किया जा सकता है| किसी कागज़ की शीट पर एक गोल चिह्न तथा एक क्रॅस बनाइए|
गोल चिह्न क्रॅस के दाई ओर होना चाहिए| दोनों चिह्नों के बीच छः से आठ सेंटि मीटर् की दूरी होनी चाहिए|
कागज़ की शीट को नेत्र से भुजा की दूरी पर पकड़े रखिए| अपने बाएँ नेत्र को बन्द कीजिए|
क्रॉस को कुछ देर तक लगातार देखिए| अपने नेत्र को क्रॉस पर स्थिर रखते हुए, शीट को धीरे-धीरे अपनी ओर लाइए|
आप क्या देखते हैं? क्या गोल चिह्न शीट के किसी दूरी तक आने पर अदृश्य हो जाता है?
अब अपना दायाँ नेत्र बन्द कीजिए अब गोल चिह्न पर देखते हुए उपरोक्त क्रियाकलाप को दोहराइए क्या इस बार क्रॉस अदृश्य हो जाता है?
क्रॉस अथवा गोल चिह्न का अदृश्य होना यह दर्शाता है कि रेटिना पर कोई ऐसा बिन्दु है जो प्रकाश गिरने पर इसकी सूचना मस्तिष्क तक नहीं पहुँचाता|
इन दोनों छिद्रों में एक धागा पिरोइए| गत्ते के एक ओर एक पिंजरा तथा दूसरी ओर एक पक्षी बनाइए या इनके चित्र चिपकाइए|
मरोड़कर उसमें ऐंठन डालिए| अब धागे के दोनों सिरों को खींचिए ताकि धागे की ऐंठन खुले व गत्ता तेज़ी से घूमने लगे|
गत्ते के घूमते समय क्या आपको पक्षी पिंजरे के अन्दर दिखाई देता है ?